ફિલ્મની કથાથી માંડીને કોસ્ચ્યુમ સહિતની બાબતોમાં અત્યંત ચૂપકીદી રાખવામાં માહેર યશરાજ ફિલ્મ્સે 'ઠગ ઓફ હિન્દુસ્તાન'માં ભારે ધોબીપછાડ ખાધી છે. ફિલ્મની પૂરી કથા ગણતરીના લોકો સિવાય કોઈને ખબર ન હતી. શૂટિંગમાં પણ સ્ટાફને મોબાઈલ સાથે રાખવાની મનાઈ હતી. તેમ છતાં ફિલ્મ રિલિઝ થઈ તેના ત્રણ જ કલાકમાં ઓનલાઈન સ્ટ્રિમિંગ સાઈટ્સ પર 8 ભાષામાં સબટાઈટલ સાથે ફિલ્મની હાઈ ડેફિનેશન પ્રિન્ટ પ્રાપ્ય બની જતાં યશરાજ ફિલ્મ્સના સૂત્રધારો પણ ડઘાઈ ગયા છે.